Na temelju članka 90. Zakona o gradnji (“Narodne novine”, broj 155/25), prethodnog mišljenja Turističke zajednice Grada Malog Lošinja i članka 32. Statuta Grada Malog Lošinja (Službene novine Primorsko – goranske županije broj: 26/09, 32/09, 10/13, 24/17 - pročišćeni tekst, 9/18, 9/21, 6/26) Gradsko vijeće Grada Malog Lošinja dana______2026 godine, donijelo je 


ODLUKU
o privremenoj zabrani izvođenja građevinskih radova u
2027. godini

Članak 1.

(1) Ovom Odlukom zabranjuje se izvođenje zemljanih radova i radova na izgradnji konstrukcije građevine na području Grada Mali Lošinj za vrijeme trajanja turističke sezone na području Grada Malog Lošinja, odnosno određuju se vrste građevina i razdoblje kalendarske godine  u kojemu se ograničava i privremeno zabranjuje izvođenje građevinskih radova.

(2) Zabrana radova iz stavka 1. ovog članka ne odnosi se na sve vrste građevina u  infrastrukturnoj  zoni na Kalvariji i poslovnoj zoni na Kalvariji, sve u Malom Lošinju.
(3) Zabrana radova iz stavka 1. ovog članka ne odnosi se na područje Malog Lošinja vezano uz izgradnju školske sportske dvorane – unutarnji radovi, te na energetsku obnovu dječjeg vrtića na Kalvariji u Malom Lošinju.



Članak 2.

(1) Pod građevinskim radovima koji se u smislu ove Odluke ograničavaju ili zabranjuju smatraju se svi građevinski radovi koji se odnose na zemljane radove i radove na izgradnji konstrukcije sljedećih vrsta građevina: stambeno poslovne, stambene, poslovne, društvene i infrastrukturne građevine, sportske građevine i terene, luke, ogradne zidove, nadstrešnice, pomoćne građevine svih navedenih građevina i poljoprivredne građevine.

Članak 3.

(1) Na području Grada Malog Lošinja ne smiju se izvoditi građevinski radovi iz članka 1. i 2. ove Odluke, u razdoblju od 1. srpnja do 29. kolovoza 2027.godine.
Članak 4.

(1) Osim lokacija navedenih u članku 1. stavku 2. zabrana iz ove Odluke ne odnosi se na:
1. Građevine, odnosno radove za čije je građenje, odnosno izvođenje utvrđen interes Republike Hrvatske,
2. Uklanjanje građevina na temelju rješenja građevinske inspekcije ili odluke drugog tijela državne vlasti,
3. Gradnje građevina, odnosno izvođenja radova u godini u kojoj je odluka stupila na snagu.




Članak 5.

(1) Izvođači koji su zauzeli javnu površinu, dužni su istu dovesti u prijašnje stanje do dana privremene zabrane izvođenja građevinskih radova u smislu članka 3.ove Odluke.

Članak 6.

(1) Nadzor nad provedbom ove Odluke provodi komunalno redarstvo.

Članak 7.

(1) Novčana kazna za izvođača koji postupa protivno članku 3. ove Odluke određena je člankom 125. stavkom 3.T.11, te stavcima 5 i 7 Zakona o gradnji (NN 155/25).


Članak 8.

(1) Stupanjem na snagu ove Odluke prestaje vrijediti Odluka o privremenoj zabrani izvođenja građevinskih radova u 2026.godini („Službene novine Primorsko – goranske županije“, broj 49/25).

Članak 9.

(1) Ova Odluka stupa na snagu osmog dana od dana objave u „Službenim novinama Grada Malog Lošinja“, a primjenjuje se od 1.siječnja 2027.godine. 

Klasa: 360-05/26-01/60
Urbroj: 2170-10-01-25-
Mali Lošinj, ____________  2026.





GRAD MALI LOŠINJ
GRADSKO VIJEĆE

Predsjednik
Mario Okmažić , univ.bacc.oec.











